3. 5. 82 De Europæiske Fællesskabers Tidende Nr. C 112/7 
Udtalelse om »forslag til Rådets direktiv om ændring af direktiv 71 /l 18/EØF om 
sundhedsmæssige problemer i forbindelse med handel med fersk fjerkrækød« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 252 af 2. oktober 1981, side 11. 
A. UDTALELSENS JURIDISKE GRUNDLAG 
Rådet besluttede den 5. oktober 1981, i medfør af artikel 43 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR-
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 5. oktober 1981 fra 
Rådet for De europæiske Fællesskaber om Det økonomi­
ske og sociale Udvalgs udtalelse om »forslag til Rådets 
direktiv om ændring af direktiv 71/118/EØF om sund­
hedsmæssige problemer i forbindelse med handel med 
fersk fjerkrækød«, 
under henvisning til beslutning truffet af dets præsidium 
den 27. oktober 1981 om at pålægge landbrugsafdelin-
gen at forberede Udvalgets arbejde med dette spørgs­
mål, 
under henvisning til udtalelse vedtaget af landbrugs-
afdelingen på mødet den 4. og 5. februar 1982, mødet 
den 4. februar, 
under henvisning til mundtlig beretning aflagt af ord­
føreren, Jaschick, 
under henvisning til sit tidligere arbejde på området, 
og 
under henvisning til forhandlingerne på den 195. plenar­
forsamling den 24. og 25. februar 1982, mødet den 
24. februar -
enstemmigt 
VEDTAGET FØLGENDE UDTALELSE: 
1. Udvalget udtrykker tilfredshed med det foreliggen­de direktivforslag, men skal dog fremsætte følgende 
bemærkninger. 
2. Direktivforslaget bør indarbejdes i direktiv 71/ 
118/EØF, således at hygiejnebetingelserne i forbindelse 
med handel med fersk fjerkrækød behandles i ét samlet 
direktiv. 
3. Udvalget fastslår, at den ensartede gennemførelse 
af mikrobiologisk kontrol i samtlige medlemslande skulle 
betyde en bedre forbrugerbeskyttelse. Det må imidlertid 
tilstræbes, at den mikrobiologiske kontrol sker på grund­
lag af bindende og ensartede procedurer i EF, der 
forudsætter et mindstemål af stikprøver. Denne ordning 
skal have til formål at hindre, at forskelle i kravene med 
hensyn til stikprøveudtagning giver anledning til konkur­
renceforvridning. Endvidere bør der overvejes en ensartet 
procedure for omkostningsfordelingen. 
4. Udvalget tager til efterretning, at den foreslåede 
mikrobiologiske kontrol kun skal bruges til efterprøvning 
af de generelle hygiejneforhold på virksomhederne, og at 
den ikke må danne grundlag for beslaglæggelse af kød 
eller lukning af virksomheder. Bestemmelserne herom er 
fastsat i grunddirektivet. 
5. Udvalget understreger, at nødvendigheden af, at 
der ikke går arbejdspladser tabt, og at der ikke lægges 
hindringer i vejen for den tekniske udvikling, ikke må 
forsinke gennemførelsen af hygiejnebestemmelserne, som 
afdelingen anser for at være af afgørende betydning for 
hele veterinærsektoren. 
Udfærdiget i Bruxelles, den 24. februar 1982. 
Tomas ROSEINGRAVE 
Formand for 
Det økonomiske og sociale Udvalg